诗词查询
从来悟道不由书,觌面相呈已有余。
麈尾花飞终不近,濠梁古鬼解揶揄。
平生言语苦不工,甲乙未能成类稿。
曩时陶谢以诗鸣,竭力追随终莫到。
上人词锋极痛快,睥睨千人军可扫。
长须惊喜见此客,无怪绕枝鳱鹊噪。
师言能诗且工画,笔仗须先知嫩老。
复言能画亦饱参,亹亹玄谈听更好。
吾闻法海深又深,性珠可得不可讨。
若除诗画与谈禅,未审云何真悟道。
宅近南湖口,青山尽在门。
田卑尝冒水,邻少不成村。
住久谙农事,耽闲悟道言。
如君避地者,今有几家存。
于时久与本心违,悟道深知前事非。犹厌劳形辞郡印,
那将趁伴著朝衣。五千言里教知足,三百篇中劝式微。
少室云边伊水畔,比君校老合先归。
福地由来此最幽,翠微深锁碧山头。
参差梵阁云常护,隐现神灯夜不收。
面壁几人曾入定,摩崖有客记同游。
从今悟道支提处,知是名高十二楼。
终日忙忙本圆觉,只为魔强令法弱。
不疑更问决疑龟,无病还求除病药。
昔人梦中见捕逐,两手无绳元自缚。
黄鹂临梦啼一声,白日当窗始知错。
朴落非他物,纵横不是尘。
山河及大地,全露法王身。
情忘念断生光莹。自然现澄清景。琼花满树都无影。於中好,挂心镜。光明灿烂分邪正。这身体终归粪。元初面目今番净。专专候,玉童请。
补陀岩上,白衣观音,
闻声悟道,见色明心。
悟道然。出世因缘。但闻人、修建斋筵。长舒臂膊,立在傍边。便乞残羹,觅残饭,度残年。无耻无羞,灭火消烟。便留心、搜妙搜玄。阐开玉蕊,攒结金莲。觉气神清,精神秀,做神仙。
霜风荡*,舞飘零、木叶斜飞阡陌。极目长郊凝望处。衰菊斓*犹坼。点点苍苔,漫漫朝露,渐结清霜白。山川高下,尽成一片秋色。潇潇万物摧残,凄凉天气,愁损征途客。水谷云根无可*,独有苍苍松柏。悟道真仙,忘机逸士,亘古同标格。欺寒压众,自来天地饶得。
要识刀圭诀,一味水银铅。驴名马字,九三四八万千般。愚底转生分别,划地唤爷作父,荆棘满心田。去道日以远,至老昧蹄筌。譬如人,归故国,上轻帆。顺风得路,夜里也行船。岂问经州过县,管取投明须到,舟子自能牵。悟道亦如此,半句不相干。
悟道姑姑姓李。弃了人情俗礼。决裂似男儿,搜获玄中玄理。玄理。玄理。只在西江月里。
杨姑悟道,猛烈难比。便把镜楼摔碎。识破皮囊臭腐,誓不梳洗。一志蓬头垢面,便披蓑、策杖顶笠。绝聪慧,戒无明业火,自常挫锐。断制男儿何似,比追魂取魄,索命活鬼。富贵荣华弃尽,更不留意。常守常清常静,处无为、自然之理。功行满,向十洲三岛。占个仙位。
休夸富贵,莫骋荣华。无常事紧堪嗟。休学云阳朱判,利锁名枷。好继风仙悟道,弃家缘、仙路无差。长久志,炼凡心似玉绝尽纤瑕。度日唯凭乞化,憨憨地,逍遥云水生涯。常处常清常静,常有黄芽。无中功成九转,现胎仙、手掌灵砂。恁时节,与山侗,同步烟霞。
重遇重阳,重重悟道。扶风马子何愁老。调龙引虎弄明珠,明珠出路应须早。以钰为名,字呼玄宝。云中子得为佳号。木牛小字字山侗,山侗
梦中朝上日,阙下拜天颜。仿佛瞻王母,分明献玉环。
灵姿趋甲帐,悟道契玄关。似见霜姿白,如看月彩弯。
霓裳归物外,凤历晓人寰。仙圣非相远,昭昭寤寐间。
超然悟道,怡然舍俗。宁肯泥拖水漉。决烈回头*了,恩山爱狱。堪为风邻月伴,与云朋霞友相逐。无系栏,在人间,先占半仙之福。那更真修真炼,得逍遥自在,澄心遣欲。渐觉溪田芝草,异香馥郁。虎龙绕蟠何处,在丹炉、变成金玉。神光灿,赴前程,蓬莱宝陆。
名山郁岧峣,飞轩起弘敞。
觉花堕槛明,忍草缘阶长。
日落万壑冷,风振百泉响。
扫庭驱虎出,倚栏延月上。
云影共栖息,山光同偃仰。
晚磬度筠清,夕窗含涧爽。
偶造幽人境,获陪芳景赏。
谈玄悟道言,观妙灭尘想。
良游虽暂适,多累讵长往。
所以俗中人,昏昏在天壤。
消防閒必在林泉,要自胸中别有天。
面壁九年曾悟道,观棋一局偶成仙。
不知老圃风烟外,请祝圣人香火缘。
莫道秋崖长是懒,无求何处不超然。
红楼梦相关
红楼梦人物
红楼梦典籍